ರಾ ರಾ ರಕ್ಕಮ್ಮ ಹುಟ್ಟುಹಬ್ಬಕ್ಕೆ ಸರ್ಪ್ರೈಸ್ ಗಿಫ್ಟ್ ಕೊಡಲಿದ್ದಾನಂತೆ ವಂಚಕ ಸುಕೇಶ್

200 ಕೋಟಿ ರೂ. ವಂಚನೆ ಪ್ರಕರಣದ ಆರೋಪದಲ್ಲಿ ದೆಹಲಿಯ ತಿಹಾರ್ ಜೈಲು ಸೇರಿರುವ ಸುಕೇಶ್ ಚಂದ್ರಶೇಖರ್ (Sukesh Chandrashekar) ಅವರು ನಟಿ ಜಾಕ್ವೆಲಿನ್‌ಗೆ ಮತ್ತೆ ಬಿಟ್ಟು ಬಿಡದೇ ಕಾಡ್ತಿದ್ದಾರೆ. ಜಾಕ್ವೆಲಿನ್‌ಗೆ (Jacqueline Fernandez) ಮತ್ತೆ ಪ್ರೇಮ ಪತ್ರ ಬರೆದಿದ್ದಾರೆ. ಅಷ್ಟೇ ಅಲ್ಲದೇ ನಟಿ ಹುಟ್ಟುಹಬ್ಬಕ್ಕೆ (Birthday) ಸ್ಪೆಷಲ್ ಗಿಫ್ಟ್ (Gift) ಕೊಡುವುದಾಗಿ ಭರವಸೆ ನೀಡಿದ್ದಾರೆ.

ತಿಹಾರ್ ಜೈಲಿನಲ್ಲಿ ಕಂಬಿ ಎಣಿಸುತ್ತಾ ಇದ್ದರೂ ಸುಕೇಶ್, ನಟಿ ಜಾಕ್ವೆಲಿನ್ ಪತ್ರ ಬರೋದನ್ನ ಮಾತ್ರ ನಿಲ್ಲಿಸಿಲ್ಲ. ಆಗಸ್ಟ್ 11ಕ್ಕೆ ಸರ್ಪ್ರೈಸ್ ಗಿಫ್ಟ್ ಕೊಡುವುದಾಗಿ ಗರ್ಲ್‌ಫ್ರೆಂಡ್‌ ಜಾಕ್ವೆಲಿನ್‌ಗೆ ಪತ್ರ ಬರೆದಿದ್ದಾರೆ. ಆ ಪತ್ರದಲ್ಲಿ ನನ್ನ ಪ್ರೀತಿಯ ಬೇಬಿ ಜಾಕ್ವೆಲಿನ್, ನಾನು ಏ.28ರಂದು ಫಿಲ್ಮ್‌ಫೇರ್ ಪ್ರಶಸ್ತಿ ಕಾರ್ಯಕ್ರಮ ನೋಡಿದೆ. ಪ್ರದರ್ಶನವನ್ನು ಕಂಡು ಸಂತೋಷಗೊಂಡೆ. ನೀನು ತುಂಬ ಕ್ಲಾಸಿ, ಸೂಪರ್-ಹಾಟ್ ಮತ್ತು ನೀನು ನನ್ನನ್ನು ಮತ್ತೆ ನಿನ್ನೊಂದಿಗೆ ಇನ್ನಷ್ಟು ಕ್ರೇಜಿಯರ್ ಆಗಿ ಪ್ರೀತಿಸುವಂತೆ ಮಾಡಿದ್ದಿ. ನನಗೆ ನಿನ್ನ ಬಗ್ಗೆ ಹೇಳಲು ಪದಗಳಿಲ್ಲ, ಸೂಪರ್ ಸ್ಟಾರ್, ಮೈ ಬೇಬಿ ಗರ್ಲ್ ಎಂದು ಸುಕೇಶ್ ಚಂದ್ರಶೇಖರ್ ಪತ್ರದಲ್ಲಿ ಬರೆದಿದ್ದಾರೆ. ಇದನ್ನೂ ಓದಿ:ಮೊದಲ ಮಗುವಿನ ನಿರೀಕ್ಷೆಯಲ್ಲಿದ್ದಾರಾ ಕತ್ರಿನಾ ದಂಪತಿ? ನಟಿ ಸ್ಪಷ್ಟನೆ

ನನ್ನ ಜೀವನದಲ್ಲಿ ನಿನ್ನನ್ನು ಪಡೆದದ್ದು ನನ್ನ ಪುಣ್ಯ. ನನ್ನ ರಾಣಿ, ಬೊಟ್ಟಾ ಬೊಮ್ಮ, ನಾನು ನಿನ್ನನ್ನು ಪ್ರೀತಿಸುತ್ತೇನೆ. ಪ್ರತಿ ಸೆಕೆಂಡ್ ಬದುಕಿರುವುದು ನಿನಗೋಸ್ಕರ ಮಾತ್ರ, ನಾನು ನಿನ್ನನ್ನು ಎಷ್ಟು ಹುಚ್ಚನಂತೆ ಪ್ರೀತಿಸುತ್ತೇನೆ. ನೀನು ನನ್ನನ್ನು ಎಷ್ಟು ಹುಚ್ಚುತನದಿಂದ ಪ್ರೀತಿಸುತ್ತೀಯಾ ಎಂದು ನಿನಗೆ ತಿಳಿದಿದೆ. ನಾನು ನಿನ್ನನ್ನು ತುಂಬಾ ಮಿಸ್ ಮಾಡಿಕೊಳ್ಳುತ್ತಿದ್ದೇನೆ. ನಿನ್ನ ಜನ್ಮದಿನದಂದು ನಾನು ನಿನಗೆ ಸೂಪರ್ ಸರ್ಪ್ರೈಸ್ ಕೊಡಲಿದ್ದೇನೆ. ನೀನು ಅದನ್ನು ಖಂಡಿತವಾಗಿಯೂ ಪ್ರೀತಿಸುತ್ತೀ. ಆ ಭರವಸೆಯನ್ನು ಉಳಿಸಿಕೊಳ್ಳುತ್ತಿದ್ದೇನೆ. ಇನ್ನು ಕಾಯಲು ಸಾಧ್ಯವಿಲ್ಲ. ಬೇಬಿ ನೀನು ಯಾವಾಗಲೂ ನಗುತ್ತಿರಬೇಕು. ಚಿಂತಿಸಬೇಡ ಎಂದು ಸುಕೇಶ್ ಬರೆದಿದ್ದಾನೆ.

ಕಳೆದ ಬಾರಿ ಈಸ್ಟರ್ ಹಬ್ಬಕ್ಕೆ ಸುಕೇಶ್ ಜಾಕ್ವೆಲಿನ್‌ಗೆ ಶುಭಾಶಯ ತಿಳಿಸಿದ್ದ, ಇದೀಗ ಮತ್ತೆ ಪತ್ರ ಬರೆದು ಪ್ರೇಮ ನಿವೇದನೆ ಮಾಡ್ತಿದ್ದಾನೆ. ನಟಿ ಕೂಡ ಸಿನಿಮಾಗಿಂತ ಸುಕೇಶ್ ವಿಚಾರವಾಗಿ ಸುದ್ದಿಯಲ್ಲಿದ್ದಾರೆ. ಸದ್ಯ ಸುಕೇಶ್ ನಡೆ, ಬಾಲಿವುಡ್ ಅಂಗಳದಲ್ಲಿ ಗಾಸಿಪ್ ಪ್ರಿಯರ ಚರ್ಚೆಗೆ ಗ್ರಾಸವಾಗಿದೆ.